ଭୁବନେଶ୍ୱର, ଡିସେମ୍ବର ୧୧(ଲୋକାଲ ୱାୟାର): ଜାତୀୟ ମାନବାଧିକାର ଦିବସ ପାଳନ ଅବସରରେ ଓଡ଼ିଶାକୁ ଝଟକା ଲାଗିଛି । ୨୦୧୯-୨୦ରେ ମାନବାଧିକାର ଉଲ୍ଲଂଘନ ମାମଲାରେ ଦେଶରେ ଓଡ଼ିଶା ତୃତୀୟ ସ୍ଥାନରେ ରହିଛି ।
ଓଡ଼ିଶା ସରକାର 'ମୋ ସରକାର' ଓ '୫-ଟି'କୁ ପ୍ରାଧାନ୍ୟ ଦେଉଥିବା ବେଳେ କିଡନୀ ପ୍ରତିରୋପଣ ର୍ୟାକେଟ ମାମଲାରେ ସ୍ୱାସ୍ଥ୍ୟ ଶିକ୍ଷା ଓ ତାଲିମ ନିର୍ଦ୍ଦେଶାଳୟ (ଡିଟିଇଟି)ର ଅଧିକାରୀମାନେ ସାମିଲ ଥିବା ନେଇ ସରକାରଙ୍କ କାର୍ଯ୍ୟାନୁଷ୍ଠାନ ରିପୋର୍ଟ (ଏଟିଆର) ଅପ୍ରୀତିକର ପରିସ୍ଥିତି ସୃଷ୍ଟି କରିଛି । ଏହି ମାମଲାରେ ଜାତୀୟ ମାନବାଧିକାର କମିଶନ ଅଗଷ୍ଟ ୨୦୧୯ରେ ବରଗଡର ଜଣେ ପୀଡିତଙ୍କୁ ଦୁଇ ଲକ୍ଷ ଟଙ୍କା କ୍ଷତିପୂରଣ ଦେବାକୁ ସୁପାରିଶ କରିଥିଲେ ।
ଜାତୀୟ ମାନବାଧିକାର କମିଶନଙ୍କ ଦ୍ୱାରା ୨୦୧୮ରେ ହୋଇଥିବା ସମୁଦାୟ ଆର୍ଥିକ ସହାୟତା ସୁପାରିଶରେ ଓଡ଼ିଶାର ଭାଗ ସର୍ବାଧିକ ୯.୪ ପ୍ରତିଶତ ଥିଲା । ସମଗ୍ର ଦେଶରେ ଓଡ଼ିଶାର ସ୍ଥାନ ଦ୍ୱିତୀୟ ଥିଲା ।
ଚଳିତ ବର୍ଷ ଜୁନ ୧୬ରୁ ଜୁଲାଇ ୫ ମଧ୍ୟରେ ସର୍ବୋଚ୍ଚ କମିଶନଙ୍କ ପୂର୍ଣ୍ଣ ଖଣ୍ଡପୀଠ ଓଡ଼ିଶାର ପୀଡ଼ିତମାନଙ୍କୁ ୧୫.୫ ଲକ୍ଷ ଟଙ୍କା ମଂଜୁର କରିଥିଲେ ।
ମଜା କଥା ହେଲା ରାଜ୍ୟ ସରକାରଙ୍କ ବିଭିନ୍ନ ବିଭାଗ ଯେପରିକି ସ୍ୱାସ୍ଥ୍ୟ, ପୁଲିସ ବିଭାଗର ଅଧିକାରୀ ମାନବାଧିକାର ଉଲ୍ଲଂଘନ କରୁଛନ୍ତି ।
ଏନଏଚଆରସି ତଥ୍ୟ ଅନୁଯାୟୀ ଚଳିତ ବର୍ଷ ଏଯାବତ ୨୭୩୬ଟି ଅଧିକାର ଉଲ୍ଲଂଘନ ମାମଲା ଜାତୀୟ ମାନବାଧିକାର କମିଶନଙ୍କ ନିକଟରେ ରୁଜୁ ହୋଇ ସାରିଲାଣି । ସେଥିରୁ ୨୧୪୮ଟି ମାମଲାର ଫଇସଲା ହୋଇସାରିଛି । ଫଇସଲା ହାର ୭୮ ପ୍ରତିଶତ ରହିଛି ।
ଓଡ଼ିଶା ରାଜ୍ୟ ମାନବାଧିକାର କମିଶନଙ୍କ ତଥ୍ୟ ଅନୁଯାୟୀ ଡିସେମ୍ବର ୧୨, ୨୦୧୯ ପର୍ଯ୍ୟନ୍ତ କମିଶନଙ୍କ ନିକଟରେ ଅତିରିକ୍ତ ୨୦୮୩ଟି ମାନବାଧିକାର ଉଲ୍ଲଂଘନ ମାମଲା ଦାୟର ହୋଇଛି ।
ପ୍ରାଥମିକ ସ୍ତର (ଅପିଲ ସ୍ତରରେ କିମ୍ବା ଆରମ୍ଭ ବେଳେ) ବରଖାସ୍ତ ହେଉଥିବା ମାମଲାର ଅନୁପାତ ୬୨ ପ୍ରତିଶତ ରହିଥିବା ବେଳେ ଦିଶାନିର୍ଦ୍ଦେଶ ପରେ ବରଖାସ୍ତ ହେଉଥିବା ମାମଲା ୪ ପ୍ରତିଶତ ରହିଛି । ସେହିପରି ରାଜ୍ୟ ମାନବାଧିକାର କମିଶନରେ ନଭେମ୍ବର ସୁଦ୍ଧା ୧୩,୫୫୯ଟି ମାମଲା ପଡ଼ି ରହିଛି । ୨୦୧୫-୧୬ରେ ଏହି ସଂଖ୍ୟା ୧୦୯୧୨ ଥିଲା ।
ରାଜ୍ୟ ମାନବାଧିକାର କମିଶନରୁ ମିଳିଥିବା ତଥ୍ୟ ଅନୁଯାୟୀ ୨୦୧୯ରେ ସମୁଦାୟ ମାନବାଧିକାର ଉଲ୍ଲଂଘନ ମାମଲା ମଧ୍ୟରୁ ମହିଳା ଅଧିକାର ଉଲ୍ଲଂଘନ ମାମଲା ଦ୍ୱିତୀୟ ସ୍ଥାନରେ ରହିଛି । ପୁଲିସ ଓ ଅର୍ଦ୍ଧସାମରିକ ବଳ ବିରୋଧରେ ରାଜ୍ୟରେ ସର୍ବାଧିକ ମାମଲା ରୁଜୁ ହୋଇଛି ।
ତେବେ ବିଚାରାଧୀନ ମାମଲା ସଂଖ୍ୟା ବଢ଼ିବା ନେଇ ମାନବାଧିକାର ସଂଗଠନଗୁଡ଼କ ରାଜ୍ୟ ସରକାରଙ୍କୁ ଦୋଷ ଦେଇଛନ୍ତି । କାରଣ, ରାଜ୍ୟ ମାନବାଧିକାର କମିଶନଙ୍କ ସମୁଦାୟ ପଦବି ସଂଖ୍ୟା ୬୯ ଥିବାବେଳେ ୨୦ଟି ପଦବି ଫାଙ୍କା ପଡ଼ିଛି ।
ଓଡ଼ିଶା ସରକାର ଅଧିକାରଭିତ୍ତିକ ଶାସନକୁ ଗୁରୁତ୍ୱ ଦେଉନାହାନ୍ତି ବୋଲି ସେମାନେ ଅଭିଯୋଗ କରିଛନ୍ତି । ପୁଲିସର ରାଜନୀତିକରଣ ଯୋଗୁଁ ମାନବାଧିକାର ଉଲ୍ଲଂଘନ ମାମଲା ୨୦୧୫-୧୬ ଠାରୁ ବଢ଼ି ଚାଲିଛି ।
ରାଜ୍ୟ ମାନବାଧିକାର କମିଶନଙ୍କ ତଥ୍ୟ ଅନୁଯାୟୀ ଅସାମାଜିକ ବ୍ୟକ୍ତିଙ୍କ ଦ୍ୱାରା ମାନବାଧିକାର ଉଲ୍ଲଂଘନ ରାଜ୍ୟରେ ପଂଚମ ସ୍ଥାନରେ ରହିଛି । ଏଥିରୁ ରାଜ୍ୟର ଆଇନଶୃଙ୍ଖଳା ବ୍ୟବସ୍ଥା ସହଜରେ ଅନୁମେୟ । ଏହାବ୍ୟତୀତ ଶ୍ରମ ଅଧିକାର ସମ୍ପର୍କିତ ଗୋତି ଶ୍ରମିକ ମାମଲା ସମୁଦାୟ ଅଧିକାର ଉଲ୍ଲଂଘନ ମାମଲାର ୫ରୁ ୮ ପ୍ରତିଶତ । ଜେଲ୍ କର୍ତ୍ତୃପକ୍ଷମାନେ ଓ ପ୍ରଦୂଷଣ ମାନବାଧିକାର ଉଲ୍ଲଂଘନ ମାମଲାର ବୋଝ ବଢ଼ାଉଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
